Prabu Jaka suwe-suwe ora kuwat diundhamana kaya mangkono, ketrucut pangandikane nyepatani wong-wong kuwi dadi bulus. Mandi ucapanipun, sanalika iku uga wong papat malih dadi bulus warna ireng lan belang. Mbareng nyadhari yen wewujudane wis malih dadi bulus, abdi papat kuwi padha nangis njaluk ngapura, njaluk dibalekake wewujudan dadi menungsa maneh. Nanging Sang Prabu ora isa. Kuwi mau kabeh wis dadi kersane Gusti. “Menawi mekaten kula nyuwun papan panggenan ingkang cekap toya kagem gesang kula. Lan kula kaparingana asma jumbuh kaliyan kawontenan kula,” ature bulus sing rupane belang.